વેટ ડિપાર્ટમેન્ટનાં સૂત્રો પાસેથી પ્રાપ્ત થતી માહિતી મુજબ નવા રજિસ્ટ્રેશન નંબર મેળવવાની પ્રક્રિયામાં કેટલીક ડિપાર્ટમેન્ટ દ્વારા ટેક્નિકલ ખામી રહી જવાને કારણે નવો રજિસ્ટ્રેશન નંબર મેળવવા માટે વેપારીઓને મુશ્કેલીઓનો સામનો કરવો પડી રહ્યો છે. સૂત્રો પાસેથી પ્રાપ્ત થયેલી માહિતી મુજબ નવા રજિસ્ટ્રેશન મેળવવાની ઓનલાઇન પ્રક્રિયામાં મુશ્કેલી પડી રહી હોવાને કારણે ટેક્સ પ્રેક્ટિશનર્સ દ્વારા શરૂઆતમાં આ ઓનલાઇન પ્રક્રિયાને સ્વૈચ્છિક રીતે શરૂ કરવાની પણ માગ કરવામાં આવી છે. ઉલ્લેખનીય છે કે કોમર્શિયલ ટેક્સ ડિપાર્ટમેન્ટનું સમગ્ર માળખું ઓનલાઇન કરવામાં આવી રહ્યું છે.